**Fortrolighedsaftale**

**[Indsæt]**

CVR-nr. [indsæt]

**Hulgaard Advokater P/S**

Birkemose Allé 41, 6000 Kolding – Marselisborg Havnevej 26, 1., 8000 Aarhus C – Borupvang 3, 2750 Ballerup www.hulgaardadvokater.dk

Mellem [indsæt]

CVR-nr. [indsæt]

[indsæt]

[indsæt]

(”**Selskabet**”)

og [indsæt]

CVR-nr. [indsæt]

[indsæt]

[indsæt]

(”**Potentielle Investor**”)

er der dags dato indgået følgende fortrolighedsaftale (”Fortrolighedsaftalen”):

1. **Baggrund og formål**
   1. Selskabet og den Potentielle Investor ønsker at indlede drøftelser om den Potentielle Investors mulige investering i Selskabet (”Potentielle Investering”).
   2. Parterne forventer derefter at ville indgå et term sheet (”Term Sheet”), som skal udtrykke Parternes hensigt om at gennemføre den Potentielle Investering.
   3. Fortrolighedsaftalen fastsætter de vilkår og betingelser, der skal gælde for behandlingen af fortrolig information, der vil blive udvekslet mellem Parterne i forbindelse med drøftelse af den Potentielle Investering samt forhandling og indgåelse af Term Sheet.
2. **Fortrolig information**

* 1. Fortrolig information er alle informationer, som med rimelighed burde forstås som fortrolige og/eller forretningshemmeligheder, herunder – men ikke begrænset til – enhver form for forretningsmæssige, kommercielle, tekniske eller kunderelaterede oplysninger, som videregives mellem Parterne i forbindelse med indgåelsen og forhandling af Term Sheet eller den Potentielle Investering generelt (”Fortrolig Information”).
  2. Informationer, der videregives til den Potentielle Investor fra Selskabets Autoriserede Personer (som defineret i punkt 3.2i) eller fra Selskabets kapitalejere, skal tillige anses for at være omfattet af Fortrolig Information, hvis en Part anser informationerne for at være fortrolig og/eller forretningshemmeligheder.

[Hulgaard Advokater: Selv med en god fortrolighedsaftale, så kan det være svært håndhæve en overtrædelse, da det kan være svært (i) at bevise, at den anden Part videregiver eller bruger Fortrolig Information i strid med Fortrolighedsaftalen, og (ii) at man derfor har lidt et tab, der skal erstattes (se uddybende vedr. misligholdelsesbeføjelser under punkt 6.1.

Den bedste beskyttelse er derfor - selv efter indgåelsen af Fortrolighedsaftalen - at holde igen med at videregive mere Fortrolig Information end højst nødvendig.]

1. **Fortrolighedsforpligtelse**
   1. Parterne skal anse Fortrolig Information som fortrolig og/eller forretnings-hemmeligheder, og Fortrolig Information må alene benyttes i relation til den Potentielle Investering.
   2. I forhold til Fortrolig Information forpligter hver Part sig til:

kun at videregive eller formidle Fortrolig Information til ansatte, ledere, bestyrelsesmedlemmer og rådgivere (”Autoriserede Personer”), som i tilknytning til den Potentielle Investering har et behov for at få Fortrolig Information, og kun hvis det er nødvendigt at videregive Fortrolig Information til disse for at opfylde sine forpligtelser over for den anden Part,

forud for enhver sådan videregivelse at sikre, at hver Autoriseret Person skriftligt har accepteret fortroligheds‑ og anvendelsesforpligtelser, der ikke er mindre restriktive end bestemmelserne i denne Fortrolighedsaftale,

at hæfte for enhver misligholdelse af denne Fortrolighedsaftale begået af Autoriserede Personer, som den pågældende Part videregiver eller formidler Fortrolig Information til,

at informere alle Autoriserede Personer om indholdet af denne Fortrolighedsaftale og til at udarbejde og opdatere en liste over Autoriserede Personer, hvis den Videregivende Part anmoder om dette,

ikke at behandle Fortrolig Information på steder (både fysisk og digitalt), hvor tredjemand utilsigtet kan se eller overhøre sådanne informationer,

at opbevare Fortrolig Information utilgængeligt for ikke-Autoriserede Personer,

at opbevare elektronisk data med Fortrolig Information på en måde, så den Fortrolig Information til enhver tid er beskyttet af opdaterede firewalls, antivirusprogrammer samt kryptering,

ikke at videregive Fortrolig Information til tredjemand uden forudgående skriftligt samtykke fra den anden Part,

ikke direkte eller indirekte at bruge Fortrolig Information til egen fordel eller til fordel for tredjemand til andet end i relation til den Potentielle Investering, samt

straks at destruere eller tilbagelevere Fortrolig Information på den anden Parts anmodning herom, og uden at beholde kopier heraf.

1. **Undtagelser til fortrolighedsforpligtelsen**

* 1. Fortrolighedsforpligtelsen gælder ikke for information:

Der var offentligt tilgængelig på tidspunktet for videregivelsen til en Part, eller som efter videregivelsen er blevet offentligt tilgængelig, bortset fra information der er blevet offentligt tilgængelig ved overtrædelse af Fortrolighedsaftalen.

Som den modtagende Part skriftligt kan bevise allerede var i dennes retmæssige besiddelse forud for videregivelse under Fortrolighedsaftalen.

Som den modtagende Part modtager fra en uafhængig tredjemand, som har ret til at videregive informationen til denne Part.

Som er uafhængigt fremstillet af ansatte hos den modtagende Part uden anvendelse af Fortrolig Information.

Som den anden Part har givet skriftligt samtykke til kan deles.

* 1. Fortrolig Information må videregives, hvis dette er krævet eller kræves ved lov eller forskrift eller som følge af en gyldig afgørelse fra en domstol eller offentlig myndighed. En sådan påbudt videregivelse ændrer ikke i sig selv karakteren af de videregivne informationer som værende Fortrolig Information. Hvis der sker en sådan videregivelse, skal den anden Part straks informeres om dette. Videregivelsen skal begrænses til, hvad der måtte være påbudt ved lov, retskendelse eller myndighedsafgørelse.

1. **Varighed**
   1. Fortrolighedsaftalen løber fra dags dato og i 3 år.
   2. Fortrolighedsaftalen ophører dog under alle omstændigheder ved gennemførelsen (closing) af den Potentielle Investering.
   3. Fortrolig Information, der er videregivet på et fysisk medium eller elektronisk i henhold til Fortrolighedsaftalen, skal efter påkrav fra den anden Part enten returneres eller straks tilintetgøres. Dette gælder tilsvarende for så vidt angår kopier heraf.
   4. Forpligtelsen til at returnere eller tilintetgøre Fortrolig Information gælder ikke for kopier af elektronisk udvekslet Fortrolig Information, der er fremstillet rutinemæssigt med henblik på backup, dog således at Fortrolig Information eller kopier er underlagt Fortrolighedsaftalen.
2. **Misligholdelse**

* 1. Såfremt en Part eller en af dens Autoriserede Personer misligholder forpligtelser efter Fortrolighedsaftalen, og en sådan misligholdelse ikke kan afhjælpes, eller ikke er afhjulpet senest 10 dage efter modtagelsen af skriftligt påkrav fra den anden Part, er den misligholdende Part forpligtet til at betale erstatning til den anden Part efter dansk rets almindelige regler.

[Hulgaard Advokater: Vi har lagt op til, at misligholdelsesbeføjelsen er erstatning, hvilket er sædvanligt, hvis den Potentielle Investor er en finansiel investor.

Nogle gange aftaler Parterne - i tillæg til erstatning - en konventionalbod, dvs. en bøde på en aftalt størrelse, som skal betales ved overtrædelse af Fortrolighedsaftalen (uanset om man har lidt et tab eller ej).

Hvis Fortrolighedsaftalen indgås med en konkurrent - i stedet for en finansiel investor - så anbefaler vi, at man overvejer en konventionalbod.]

1. **Lovvalg og voldgift**

* 1. Fortrolighedsaftalen er underlagt dansk ret.
  2. Enhver tvist, som måtte opstå i forbindelse med Fortrolighedsaftalen, herunder tvister vedrørende Fortrolighedsaftalens eksistens eller gyldighed, skal afgøres ved voldgift ved Voldgiftsinstituttet efter de af Voldgiftsinstituttet vedtagne regler herom. Voldgiftsstedet skal være Aarhus, Danmark.
  3. Denne bestemmelse skal ikke indskrænke, hindre eller begrænse en Part fra at søge foreløbige retsmidler og/eller midlertidige afgørelser om forbud eller påbud i henhold til Retsplejeloven for enhver kompetent domstol.
  4. Parterne accepterer på forhånd, at de ikke vil kræve sikkerhedsstillelse i forbindelse med anmodningen om sådanne foreløbige eller midlertidige retsmidler og afgørelser.

\*\*\*\*\*

*[Separat underskriftsside følger på næste side]*

*[Underskriftsside 1/1 for Fortrolighedsaftalen]*

|  |  |  |
| --- | --- | --- |
| For **Selskabet:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [indsæt navn]  [indsæt titel]  Dato: |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [indsæt navn]  [indsæt titel]  Dato: |

|  |  |  |
| --- | --- | --- |
| For **Potentielle Investor:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [indsæt navn]  [indsæt titel]  Dato: |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [indsæt navn]  [indsæt titel]  Dato: |

\*\*\*\*\*